**Kauno miesto savivaldybės administracijos filialo**

**Šančių seniūnijos 2023 metinio veiklos plano įgyvendinimo ataskaita**

Vadovaujantis Kauno miesto savivaldybės administracijos filialo Šančių seniūnijos nuostatais, patvirtintais Kauno miesto savivaldybės administracijos direktoriaus 2021 m. lapkričio 29 d. įsakymu Nr. A-4166, 13.3 papunkčiu pateikiama 2023 m. veiklos plano įgyvendinimo ataskaita. Šančių seniūnija įgyvendindama SVP priemonę 3.1.3.1.002 Šančių seniūnijos įtakos stiprinimo skatinant gyventojų bendruomeniškumą vykdė sekančias veiklas:

1. **Bendruomeninių renginių organizavimas, dalyvavimas.**

## 2023 m. Šančių seniūnija inicijavo, dalyvavo susitikimuose, organizavo renginius (36) su seniūnaičiais, bendruomenės pareigūnais, bendruomenės atstovais. Dalyvauta Centro ir Policijos komisariato ataskaitiniame susirinkime; susitikime su Nemuno PK policijos pareigūnais, saugumo, viešosios tvarkos klausimais; **pristatyme dėl Kauno mieste ir jo apylinkėse prasidėsiančių Lietuvos kariuomenės Pėstininkų brigados „Geležinis Vilkas“ pratybų „Stiprus vilkas 2023“;** susitikime su VPGT atstovais dėl gaisrų prevencijos ir Priešgaisrinės saugos mokymuose. Susitikime su socialiniais partneriais – Kauno miesto Socialinių paslaugų centro socialinių paslaugų šeimai teikimo specialistais bei VšĮ Kauno miesto poliklinikos jaunimo centro specialistais. Dalyvauta padedant organizuoti bendruomenės renginius – Kaimynų diena ŽŠB; Švęskime upę ŽŪB; Joninės „Parake“. Dalyvauta Aukštųjų Šančių renginyje knygų namelio atidaryme;. Seniūnija su Bendruomenės pareigūne Ernesta Abromavičiene organizavo susitikimą su bendruomene tema - „Smurto artimoje aplinkoje netoleravimas“; įvyko susitikimas su Kauno ligoninės direktore, administracijos vadovais, susipažinta su ligoninės teikiamomis paslaugomis. Šančių seniūnijos organizuotas susitikimas su seniūnaitėmis ir bendruomenės pareigūne dėl saugios kaimynystės ir saugumo užtikrinimo; Tarptautinei pagyvenusių žmonių dienai paminėti kartu su Aukštųjų Šančių bendruomenės pirmininke organizuotas koncertas Bažnyčios dienos centre. Organizuota akcija „Pagerbti-prisiminti“, po kurios vyko susitikime su **bendruomenės pareigūne ir seniūnaitėmis, Šančių seniūnijai aktualių klausimų aptarimui bei bendruomenės pareigūnės pristatyta informacija – Lietuvos policija pataria, automobilių apsaugos, vertingų daiktų salonuose apsaugos klausimai bei siūlymai pasirūpinti automobilio ir esančių daiktų draudimu.** Šančių bibliotekoje dalyvauta su bendruomenės pareigūnais žymint asmeninius daiktus, siekiant užtikrinti asmens matomumą gatvėje tamsiu paros metu. Dalyvauta tarptautiniame Kalėdiniame Šančių bokso turnyre. Pagerbta ir pasveikinta šimtametė Šančių gyventoja. Seniūnija organizavo pavasarines talkas su VDU Vaižganto progimnazija, vaikų lopšeliu- darželiu „Žilvitis“, Paraku, privataus verslo atstovais - informatikos specialistais.

## **Šančių seniūnijoje organizuotos šios parodos:** Jono Lukšės „Šančių istorijos, architektūros, kultūros, paveldo vertybių piešiniai“ , ,,Ypatingi Kauno medžiai ir /ne/žinomi kalnai“. Audros Fiserienės tapybos paroda; Jono Danilevičiaus fitografijų paroda - Kauno miesto eglutės kūrimo procesai. A. Verygos kvietimu dalyvauta autorinės fotografijos darbų parodos „Palinkėkime vieni kitiems ramybės“ atidaryme.

**2. Gyventojų dalyvavimas savivaldos procese skatinimas.**

Seniūnija vystoma kaip modernus, šiuolaikiškas administracinis centras, diegiantis betarpišką, orientuotą į klientą aptarnavimą ir skatinantį gyventojų įsitraukimą į vietos savivaldos procesuos. Seniūnija skatino bendruomeninių renginių, veiklų stiprinimą. Tuo tikslu seniūnija organizavo ir teikė paramą renginiams, seniūnaičių sueigoms ir kitoms veikloms, skatinančioms bendruomenės narių užimtumą.

2.1. Seniūnija organizavo 2 seniūnaičių sueigas.

2.2. Kvietimas siųstas Šančių bendruomenėms teikti paraiškas pagal nevyriausybinių organizacijų ir bendruomeninės veiklos stiprinimo 2023-2025 metų veiksmų plano 2.1.1.1. priemonę „Stiprinti bendruomeninę veiklą savivaldybėse“, įgyvendinant bandomąjį modelį. Su Kauno miesto savivaldybe pasirašyta 1 sutartis su bendruomenine organizacija dėl projekto įgyvendinimo. Viešinami vykdomo projekto renginiai.

2.3. Šančių seniūnija organizavo seniūnaičių rinkimus. Rinkimų procedūros, procesai vyko sklandžiai, teisės aktų nustatyta tvarka. I-me ture išrinktas 1 seniūnaitis, II – me rinkimų ture – 4 seniūnaičiai.

2.4. Lietuvos Respublikos vidaus reikalų ministerijos kvietimu 2023 m. lapkričio 28 d. dalyvauta su Kauno miesto seniūnaičiais organizuojamame renginyje „Seniūnaitis - pagalba gyventojams ir savivaldai“.

2.5. Bendradarbiauta ir į Kauno miesto savivaldybėje organizuotą seminarą 2023-03-09 deleguoti Šančių seniūnijos daugiabučių namų pirmininkai, administratoriai, seniūnijos darbuotojai, kur buvo aptarta naujausia aktuali informacija, susijusi su daugiabučių namų atnaujinimu (modernizavimu), nagrinėjama statybos, energijos sąnaudų, ekonominio efektyvumo ir teisinio reguliavimo problematika.

2.5.1. Šančių seniūnijoje 2023-03-24 organizuotas susitikimas (susirinkimas) su Kauno būsto modernizavimo agentūros direktoriumi ir daugiabučių namų pirmininkais bei Kauno butų ūkio administratoriumi dėl daugiabučių namų modernizavimo, renovacijos ir aktualių klausimų aptarimo.

2.5.2. Šančių seniūnijos daugiabučių namų pirmininkai, administratoriai deleguoti (nukreipti) į Kvartalų revoliucijos pristatymą vykusį 2023-05-11 Vilijampolėje, Čečėnijos aikštėje.

2.6. Dalyvauta aptariant su Kauno miesto savivaldybės administracijos padaliniais su paslaugos teikėju parengtą klausimyną, dėl Kauno miesto gyventojų nuomonės apie Kauno miesto savivaldybės teikiamas paslaugas ir gyvenimo kokybę. Dalyvauta ir pristatyme - gyventojų nuomonės apie Kauno miesto savivaldybės teikiamas paslaugas ir gyvenimo kokybę Kauno mieste tyrime.

**3. Seniūnijos teritorijos priežiūra.**

3.1. Šančių seniūnija siekė ir užtikrino, kad seniūnijai priskirta teritorija būtų tvarkinga, švari, saugi. Tuo tikslu seniūnija pasitelkė paslaugų teikėjus, pagal Kauno miesto savivaldybės administracijos sudarytas sutartis ir visuomenei naudingą veiklą atliekančius asmenis (skaičius - 63), kurie tvarkė viešąsiais erdves, padėjo vaikų darželiuose ir mokyklose.

3.2. Seniūnija nuolat prižiūrėjo ir organizavo neįtrauktų į nuolatinės priežiūros programą bendrojo naudojimo teritorijų tvarkymą: organizavo avarinių medžių (vėjovartų) šalinimą, likvidavo sąvartynus, vežė šiukšles, žaliąsias atliekas: Vinių gatvėje; Žarėnų g. , Nemuno krantinė, Šaldytuvų g. Kopūstų lauke, Siūlų g. Tvarkytos teritorijos – Aukštųjų Šančių ąžuolynas, Krantinė prie Žemųjų Šančių kapinių link baldų fabriko, Aukštųjų Šančių karių kapinės, prieigos, Nemuno krantinė, A. Juozapavičiaus pr. centrinė vieta, Siūlų g., Ivinskio g. šlaitai, „Kopūstų lauko“ teritorija.

3.3. Tvarkė sugadintas šiukšlaidėžes, šunų eksprementų dėžutes Nemuno kr., Mažeikių g. Vilijos parke.

3.4. Seniūnija iniciavo, organizavo ir nugriovė nelegaliai pastatytą statinį su tvora, valstybinėje žemėje ir sutvarkė teritoriją (šiukšlyną), Vokiečių g. 50.

3.5. Bendradarbiaujant su Miesto tvarkymo skyriumi sutvarkyta teritorija Vinių g., valstybinėje žemėje pašalinus nelegaliai pastatytus statinius (metalinius garažus).

3.6. Inicijuota ir sutvarkytos šaligatvio plytelės Ašmenos I-oje gatvėje, prie 10,12 daugiabučių.

3.7. Inicijuota ir nugriauta „Kopūstų lauke“ stovinti tvora ir pastatytas ženklas žymintis pėsčiųjų ir dviračių taką „Kopūstų lauke“.

3.8. Sutvarkyti, atnaujinti kelio ženklai žymintys įvažiavimą į Šančių seniūniją.

3.9. Inicjuotas duobių tvarkymas ir jos sutvarkytos – (Drobės g., Ivinskio, Vokiečių g., Rygos g., Helsinkio g., Paukščių g., Ašmenos I-osios g., Dysnos, Jaunųjų talkininkų ir kita).

3.10. Seniūnija sudarė Nenaudojamų žemės sklypų sąrašą ir teisės aktų nustatyta tvarka į preliminarų apleistų sklypų sąrašą pasiūlė įtraukti 72 žemės sklypus. Įspėjus gyventojus, žemės sklypai buvo sutvarkyti ir į neprižiūrėtų žemės sklypų sąrašą padidinto tarifo apmokėjimui buvo įtraukta 11 žemės sklypų ir surašyti 3 administracinių pažeidimų protokolai pagal LR ANK .

3.11. Seniūnija sudarė Apleisto ir neprižiūrimo nekilnojamo turto sąrašą padidinto tarifo apmokėjimui - 21 statinys, surašyti 2 protokolai pagal LR ANK pagal Kauno miesto švaros ir tvarkymo taisykles.

3.12. Per kalendorinius metus Šančių seniūnija vykdė statinių naudojimo priežiūrą, patikrino nustatytą skaičių statinių - 250.

3.13. Bendradarbiaujant su UAB „Kauno vandenys“, Kauno m. savivaldybės Viešosios tvarkos, Aplinkos skyriais Šančių seninija dalyvavo 2 komisijose išsiaiškinant nelegalių nuotekų vartotojus, neprisijungusius prie centralizuotų tinklų sistemos. Patikrinti 40 adresų, nustatyti 18 nelegalių nuotekų vartotojų adresai. Per 2023 m. Šančių seniūnijoje prie centrinės nuotekų sistemos prisijungė 42 vartotojai.

3.14. Šančių seniūnija atliko kasimų gatvėse, šaligatviuose, žaliuose teritorijose kontrolę (82 kasimai) buvo surašyti 2 protokolai pagal LR ANK.

3.15. Seniūnijoje bendradarbiaujant su Miesto tvarkymo skyriumi pradėta asfaltuoti Spynų g.; greideriuotos gatvės: Sandėlių g. nuo 9 iki 9B pastato; Šeivių g.; Šaldytuvų g. Daujėnų g.; Pabiržės g. nuo J. Talkininkų iki Pravieniškių g.; Iš L. Ivinskio iki forto; Užšilių g. nuo 22 namo iki 28, Drobės g. iki 33C.

3.16. Sutvarkyta (asfaltuota) įvaža į Prancūzų g. 88.

3.17. Perduota nenaudojami bešeimininkiai pastatai (sandėliukai) Nekilnojamo turto skyriui.

3.18. Prižiūrėtas apšvietimas, inicijuotas atvirų šulinių uždengimas bendradarbiaujant AB „Kauno vandenys“, genėti medžiai, viešose teritorijose trukdantys apšvietimui (Alsėdžių g. 5,7,12) transporto priemonių judėjimui gatvėse (Drobės g.);

3.19. Šančių seniūnijoje sutvarkyta (asfaltuota) Tunelio gatvė, šalia įrengtas dviračių takas, įrengtas Kaišiadorių laiptų apšvietimas. Rekonstruotas Grigiškių viadukas, įrengtas pėsčiųjų ir dviračių takas Nemuno krantinėje prie Panemunės tilto.

**4. 2023 m. vykdyta veikla.**

4.1. Seniūnija vykdė gyvenamosios vietos deklaravimą. Viso deklaravo ir išdavė pažymų – **2684**, tame skaičiuje išduota pažymų apie deklaravimą **1351**, priimta deklaracijų **1138**, priimta prašymų dėl gyvenamosios vietos keitimo, taisymo ir naikinimo, sprendimų – **106**, įtraukta į apskaitą asmenų – **341**.

        4.2.  Skatino gyventojus naudotis e–paslaugomis. Paslaugos suteiktos naudojantis VIISP, EPS e­­–paslaugomis – **280** asmenims buvo teikiamos pažymos.

        4.3. Atliko **124**  notarinius veiksmus, vadovaujantis Lietuvos Respublikos notariato įstatymu.

        4.4. Išduota piliečiams charakteristikų - **22**.

        4.5.  Surašyti 9protokolai ir nutarimai, kai protokolas nesurašomas, už Kauno miesto tvarkymo ir švaros taisyklių pažeidimus, pagal Lietuvos R administracinių nusižengimų kodeksą.

**5. Saugios gyvenamosios aplinkos palaikymas.**

Per einamuosius metus, siekiant užtikrinti saugią aplinką, bendradarbiaujant su Kauno m. Nemuno PK bendruomenės pareigūnais organizuotos prevencinės priemonės - nuolatinis informacijos keitimasis, tikslu viešinti prižiūrimai teritorijai, aktualią informaciją - turtinių, smurtinių nusikaltimų prevenciją - kaip netapti nusikaltimo elektroninėje erdvėje auka, saugaus eismo temomis. Informacijos talpinimas seniūnijos tinklalapiuose, informacinės medžiagos (skrajučių) dalijimas vietos gyventojams. Pasitelkiant bendruomenę vykdoma aplinkos stebėsena - apie įtartinus reiškinius informacija perduodama atitinkamoms institucijoms. Seniūnijos ir bendruomenių bendradarbiavimas saugios aplinkos kūrimo klausimais. Dalyvauta Priešgaisrinės saugos mokymuose; Susitikimas su VPGT atstovais dėl gaisrų prevencijos; organizuoti Savivaldybės administracijos Viešosios tvarkos skyriaus (toliau – VTS) ir seniūnijų specialistų 2 bendri reidais dėl žolės deginimo, laužaviečių neteisėto įrengimo miško parkuose ir kituose žaliuosiuose plotuose, viešosios tvarkos pažeidimų paplūdimiuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kauno miesto savivaldybės administracijos filialo Šančių seniūnijos**

**2024 metų veiklos plano projekto pristatymas**

|  |  |
| --- | --- |
|  |  |
|  | 1. Klientų aptarnavino kokybės gerinimas laikantis Klientų aptarnavimo Kauno miesto savivaldybės administracijoje standarto. Vykdant gyventojų deklaravimo paslaugą, skatinti gyventojus naudotis teikiamomis e. paslaugomis (padidėjimas 1,5 proc)  2. Skatinti bendruomenę dalyvauti miesto valdyme ir remti bendruomenės kultūrines, švietimo ir kitas pilietinės iniciatyvos formas, būti efektyviais ir naudingais partneriais seniūnijos bendruomenėms.  3. Dalyvauti organizuojant Seimo, į Europos parlamentą ir Prezidento rinkimus. |
|  | 4. Dalyvauti Nevyriausybinių organizacijų ir bendruomeninės veiklos stiprinimo priemonėse ir programose, bendruomenėms teikti pagalbą šių priemonių įgyvendinime.  5. Gerinti socialinę aplinką seniūnijos gyventojams, kurti palankią, patogią ir saugią aplinką seniūnijos teritorijoje. Užtikrinti į nuolatinės priežiūros programas neįtrauktų teritorijų tvarkymo organizavimą: |
|  | 5.1. Vykdyti statinių naudojimo priežiūrą - pagal sudarytą Seniūnijos teritorijoje esančių Statinių naudotojų techninės priežiūros kontrolės sąrašą, planuojama patikrinti - 250 statinių.  5.2. Sudaryti apleistų, neprižiūrimų žemės sklypų sąrašą, ir įtrauktų padidinto turto mokesčių tarifų taikymui;  5.3. Sudaryti ir įtraukti į nenaudojamų ar naudojamų ne pagal paskirtį apleistų, neprižiūrimų patalpų, statinių sąrašą, padidinto turto mokesčių tarifų taikymui;  5.4. Organizuoti bendrojo naudojimo teritorijų tvarkymą: organizuoti avarinių medžių (vėjovartų) šalinimą, likviduoti sąvartynus, šiukšlių, žaliųjų atliekų vežimą, duobių gatvėse tvarkymą. Teisės aktų nustatyta tvarka siūlyti gatvių asfaltavimą, greidiariavimą, įvažų remontą (tvarkymą).  5.5. Nugriauti bešeimininkius, apleistus statinius esančius valstybinėje žemėje.  6. Bendradarbiaujant su Būsto administravimo, renovavimo ir energetikos skyriumi ir BĮ Kauno būsto modernizavimo agentūra dalyvauti organizuojant pasitarimus, konsultacijas, susitikimus dėl gyvenamųjų namų renovavimo procedūrų su daugiabučius namus administruojančiomis įmonėmis, daugiabučių namų eksploatavimo bendrijomis ir gyventojais.    **\_\_\_\_\_\_\_\_\_\_\_\_\_\_\_\_\_\_\_\_\_\_\_** |